Diari Oficial de la Generalitat Valenciana


Sumari del DOGV 4478, del 10-04-2003 (2003/4217)

ORDE de 3 d'abril de 2003, de la Conselleria d'Agricultura, Pesca i Alimentació, per la qual es convoca la línia d'ajudes .Suport a la subscripció d'assegurances agràries. gestionada per la Direcció General de Producció Agrària per a l'exercici 2003, i s'introduïxen modificacions a l'Orde de 8 de març de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4217


Data del document
:   03-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * segur agrícola
    * suport econòmic
    * ajuda a l'agricultura

ORDE de 3 d'abril de 2003, de la Conselleria d'Agricultura, Pesca i Alimentació, per la qual es convoca la línia d'ajudes ?Suport a la subscripció d'assegurances agràries- gestionada per la Direcció General de Producció Agrària per a l'exercici 2003, i s'introduïxen modificacions a l'Orde de 8 de març de 2002. [2003/X4217]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 12/2002, de 27 de desembre, de la Generalitat Valenciana, de Pressuposts, per a l'exercici 2003.
  
S'inclou modificacions de l'Orde de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
  
Per això, vista la proposta del director general de Producció Agrària, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per al 2003 en la línia de subvencions regulades en la disposició de la Conselleria d'Agricultura, Pesca i Alimentació indicada en este article i gestionada per la Direcció General de Producció Agrària.
  
Les subvencions regulades en la disposició de la Conselleria d'Agricultura, Pesca i Alimentació indicada en este article i gestionades per la Direcció General de Producció Agrària es concediran en l'exercici 2003 a càrrec de les línies de subvenció i per l'import global màxim que es determina, d'acord amb la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
Programa 714.20 Ordenació i Millora de les Produccions Agràries
  
Línia T3092000
  
Orde de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades (DOGV núm. 3403, de 30 de desembre de 1998), modificada per l'Orde de 18 de juliol de 2000 (DOGV núm. 3798, de 21.07.2000).
  
Orde de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries en els sectors apícola i cunícola de la Comunitat Valenciana.
  
Orde de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOGV núm. 4211, de 15.03.2002).
  
Import global màxim: 8.458.829 euros.
  
Article 2
  
Es modifica l'Orde de 8 de març, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, en els articles i apartats següents:
  
L'article 2, punt 4, apartat a, se substituïx pel text següent:
  
?a. 0,85 euros per rusc layen o per cada dos nuclis i 1,25 euros per rusc vertical?.
  
L'article 6, punt 2.2., apartat c, tercer guió, se substituïx pel text següent:
  
?- Relació d'assegurats inclosos en la pòlissa, amb indicació per a cada un d'ells del NIF/CIF, cognoms i nom o raó social, el nombre d'unitats amb cobertura en la pòlissa i l'import de la prima. En el cas d'assegurances apícoles es diferenciarà entre el nombre de ruscs layen, nuclis i ruscs verticals, i en el cas d'assegurances cunícoles s'indicarà el nombre de conilles mares?.
  
Article 3
  
Els beneficiaris de les ajudes hauran de justificar el compliment d'obligacions tributàries i davant la Seguretat Social en el moment de presentació de sol·licituds, de conformitat amb l'Orde de 30 de maig de 1996, de la Conselleria d'Economia i Hisenda, i la Resolució de 8 de juliol de 1998, de la Conselleria d'Economia i Hisenda i Administració Pública, per la qual es fa pública la relació de subvencions en matèria d'agricultura que s'entenen equiparades a l'efecte de l'article 3.7 de l'Orde de 30 de maig de 1996, de la Conselleria d'Economia i Hisenda.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 3 d'abril de 2003
  
La consellera d'Agricultura, Pesca i Alimentació